CELEX: 32010R0152
Language: fi
Date: 2010-02-23 00:00:00
Title: Komission asetus (EU) N:o 152/2010, annettu 23 päivänä helmikuuta 2010 , tiettyjen tavaroiden luokittelusta yhdistettyyn nimikkeistöön

25.2.2010   
            
            
               FI
            
            
               Euroopan unionin virallinen lehti
            
            
               L 48/3
            
         KOMISSION ASETUS (EU) N:o 152/2010,
   annettu 23 päivänä helmikuuta 2010,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (EY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä helmikuuta 2010.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara, joka koostuu tummanvihreistä sähkökaapeleista, joissa on 160 pientä kirkasta hehkulamppua (1,5 V/0,5 W) ja jotka on liitetty yhteen niin, että ne muodostavat kooltaan 320 cm × 150 cm olevan verkon (ns. valoverkko). Verkon yksittäisten silmien koko on 19 cm × 19 cm, joten lamppujen väli on noin 19 cm.
                  Tavara on vähittäismyyntipakkauksessa, jossa on lisäksi 24 voltin staattinen muuttaja, 8 koukuilla varustettua imukuppia ja 10 varalamppua.
                  Valoverkko soveltuu sekä sisä- että ulkokäyttöön.
                  Tavara on tarkoitettu koristeeksi esimerkiksi joulukuuseen tai ikkunaan.
               
               
                  9405 30 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 9405 ja 9405 30 00 nimiketekstien mukaisesti.
                  Verkon koon vuoksi sen voi helposti laittaa joulukuusen päälle, jolloin se peittää kuusen. Kaapelien värin ja sen vuoksi, että verkon saa 19 cm × 19 cm kokoisten yksittäisten silmien ansiosta vedettyä oksien kärkeen asti, johdot ja lamput ovat näkymättömiä, mutta valot loistavat oksien läpi ja antavat yhdenmukaisen koristevaikutelman.
                  Vaikka tavaralla on useita käyttömahdollisuuksia, sen tarkoitus ja tunnistettavat ominaisuudet ilmentävät, että se on tarkoitettu koristeeksi joulukuusen valaisemiseen.
                  Sen vuoksi tavara on luokiteltava joulukuusen valaisinsarjana CN-koodiin 9405 30 00.